OpenLLM-France/wikimedia huggingface dataset:
# Matsumaeko gaztelua

Matsumaeko gaztelua (japonieraz: 松前城, Matsumae-jō) Japoniako Hokkaido uhartearen hegoaldeko Oshima suprefeturan kokatuta dagoen gaztelu japoniarra da, Matsumae herrian dagoena.

## Geografia

Hokkaidoko hegoaldeko puntan dagoen arren, iparralderen dagoen gaztelu japoniarra da, Hokkaido uhartean dagoen Edo Aroko gaztelu bakarra baita.

## Historia

1606an eraiki zuen Matsumae Yoshihirok eta 1637an erre bazen ere 1639an berreraiki zuten. Babes modernoagoan altxatu zituzten 1850 urtean. Donjon dorre nagusiak 30 metrotako garaiera zeukan. Hokkaido eta Honshu uharteen arteko merkataritza kontrolatzen zuen.
1875ean hainbat egitura eraitsi zituzten Meiji enperadorearen aginduz, hiru dorre, administrazio gunea eta artilleria tokiak besteak beste. 1949an dorre nagusia eta ate nagusia erre ziren.
Gaur egun parke bat da baina hiru solairutako dorrea ereiki dute.

## Iruditegia

* 1935eko argazkia.

## Kanpo estekak

* Datuak: Q1143974
* Multimedia: Matsumae Castle / Q1143974
# Matsudo (Chiba)

Matsudo (japonieraz: 松戸市, Matsudo-shi) Japoniako hiria da, Chiba prefeturako hirugarrena populazioari dagokionez. 2012ko erroldaren arabera 481.574 biztanle ditu.

## Geografia

Chiba prefeturaren ipar-mendebaldean dago, Tokiotik oso gertu. Edo ibaiak markatzen du mendebaldeko muga.

## Historia

Paleolito garaian jadanik populatua izan zen eremua. Jōmon Aroko aztarnak eta Kofun Aroko tumuluak aurkitu dira.
Edo Aroan Tokugawa shogunerriak kontrolpean izan zuen, izan ere gerrarako zaldien haztegiak izan baitziren bertan. Mito Kaido errepideko posta herria ere bazen.
Matsudo herria 1878an sortu zen eta 1943an hiri bihurtu zen. 60. hamarkadako Japoniako hazkunde ekonomikoari jarraiki eraikuntzaren boom-a iritsi zen Matsudora eta Tokioko lo-hiri bihurtu zen. Gaur egun Chiba prefeturako hirugarren hiria da eta Tokio Handiko hamaikagarrena.

## Ondasun nabarmenak

* Manman-ji tenplua.
* Hondo-ji tenplua.

## Iruditegia

* Manman-ji tenplua.
* Hondo-ji tenplua.
* XXI mendeko basoa eta parkea.

## Hiritar ezaguak

* Hiroshi Kamiya (1975- ) ahots bikoiztailea

## Senidetutako hiriak

* Box Hill (Victoria) (Australia)
* Kurayoshi (Tottori) (Japonia)

## Kanpo estekak

* (Japonieraz)(Ingelesez) Webgune ofiziala
* Datuak: Q320943
* Multimedia: Matsudo, Chiba / Q320943
# Matsue gaztelua

Matsue gaztelua (japonieraz: 松江城, Matsue-jō) Japoniako Matsue hirian kokatuta dagoen gaztelu japoniar bat da, Shimane prefekturan. "Gaztelu beltza" ezizenez ere ezagutzen da, eta jatorrizko forman Japonian geratzen den Erdi Aroko gaztelu bakarrenetakoa da.

## Historia

Horio Yoshiharu jauntxoak 1607 eta 1611 artean eraiki zuen gaztelua. Aintzinako Sanin eskualdearen agintea bertan egon izan zen urte askotan zehar, hasieran Horio leinuaren eskutan eta ondoren Kyogoku familiarenean eta 1637an Matsudairatarrek hartu zuten boterea. Azken hauek Tokugawatarren senideak izanik 234 urte iraun zuten eta gazteluaren inguruan eratu zen hiriari berari ere izena eman zioten.
Matsue gaztelua azken gerra feudal handiaren ondoren eraiki zenez ez da inoiz suntsitua izan eta bere hasierako egurrezko egiturak zutik iraun du gaur arte, gutxienez dorre nagusiak, izan ere gainerakoa 1875ean oso kaltetua izan baitzen. 1950 eta 1955 artean berreraiki egin ziren gainerako egitura horiek.

## Kanpo estekak

* Datuak: Q151776
* Multimedia: Matsue Castle / Q151776
# Maria Ulianova

Maria Ilinitxna Ulianova (errusieraz: Мари́я Ильи́нична Улья́нова; Simbirsk, 1878ko otsailaren 18a/otsailaren 6a - Mosku, 1937ko ekainaren 12a) errusiar militante boltxebikea izan zen; Vladimir Leninen arreba gazteena.

## Bizitza

Gaztetako protestak zirela eta, 1895an Bestuzheveko goi-mailako ikasketen ikastetxe batean ez zuten onartu, eta Moskun ikasi behar izan zuen. 1898an Errusiako Langileen Alderdi Sozialdemokrataren kide egin zen. 1900tik aurrera, Iskra aldizkarian lanean ibili zen; Nizhni Novgorod, Saratov, Mosku, Kiev, Samara eta San Petersburgo hirietan lan iraultzailea burutu zuen.
1903an boltxebikeekin lerratu zen, eta Alderdi Boltxebikearen idazkaritzan lan egin zuen. Urte horietan hainbat aldiz atxilotu zuten: 1899an Nizhni Novgorod hirira deportatu zuten, 1901an Samara hirira deportatua zuten, 1904an eta 1908an. 1904 eta 1905 artean Suitzan egon zen erbestean. 1908an, berriz, joan zen erbestera, Frantziara, non Sorbonako Unibertsitatean frantses Filologia ikasi zuen. 1910ean, Errusiar Inperioara bueltatu zen, hain zuzen ere, Finlandiako Terijoki hirira. 1912an, bosgarren aldiz atxilotu eta Vologda probintziara deportatu zuten eta 1915an aske utzi zuten. Erbestealdi honetan, Vologda probintziako boltxebikeen buru izan zen. 1917. urtera arte, Alderdi Boltxebikearen barne-antolakuntza departamenduan ibili zen.
1917ko martxotik 1929ran Pravda egunkariaren erredakzioan lan egin zuen. 1925tik 1934ra Alderdi Boltxebikearen Kontrol Komisioko kide izan zen eta 1932 eta 1934 artean Kontrol Komisioaren Lehendakaritzaren parte. 1935tik aurrera, Sobieten Komite Exekutibo Zentralaren kide moduan aukeratu zuten. 1935an, Sobietar Batasuneko Alderdi Komunistaren Komite Zentralerako aukeratu zuten. 1937an hil zen.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). (Noiz kontsultatua: 2020-04-28).
* 1 2 3 4 Ulianova, Marija, K17 2017-12-08. CC0 Domeinu Publikoa
* Datuak: Q4475079
* Multimedia: Maria Ilyinichna Ulyanova / Q4475079
# Maria Tivodariu

Maria Lehaci (Maria Tivodariu, 1999ko ekainaren 28a) errumaniako arraunlaria da. 2024ko Udako Olinpiar Jokoetan emakumezkoen zortziko ekitaldian urrezko domina lortu zuen. Lehaci ere bi aldiz munduko txapelduna da zortzikoan eta sei aldiz Europako txapelduna, zortzikoan eta lemazainik gabeko laukoan. 2020ko Udako Olinpiar Jokoetan ere, proba berean, parte hartu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris Frantzia | 01 ! | Zortzikoa |

## Erreferentziak

* ↑ FOTO | Canotorii Maria Tivodariu şi Florin Lehaci formează o familie! A cerut-o în căsătorie într-un mod fabulos: 'Am anunţat-o pe mama ei că i-am luat fata'. Orange Sport 7 October 2023.
* ↑ «Maria Tivodariu» Olympedia.
* ↑ (Ingelesez) Watkins, Alistair. (2024-08-03). «Olympic rowing: Great Britain win men's eight gold and women's eight bronze at Paris 2024 Olympics» BBC Sport.
* ↑ «Rowing - Heat 2 Results» Tokyo 2020.
# Maria Uhartearen Parke Nazionala

Maria Uhartearen Parke Nazionala (ingelesez: Maria Island National Park) Australiako Tasmanian dagoen parke nazionala da, uharte handiaren aurrean, izen bereko uhartean eta Hobartik 69 kilometrotara. 1972an eman zitzaion Parke Nazionalaren kalifikazioa; aurretik arrsikutsuak izan zitezkeen eraikinak bota ziren.

## Ezaugarriak

1972an Parke Nazionala izendatu zuten. Hamarkada horretan espezie desberdinak askatu ziren uhartean. Lurralde osoan ez daude motorrezko ibilgailurik; bakarrik oinez edo bizikletaz ezagutu daiteke. Hegaztientzat garrantzi handia du uharte honek.

## Iruditegia

* Painted Cliffs edo Itsaslabar Margotuak.
* Panoramika.
* Wombat parkean.
* Itsalabarrak.

## Erreferentziak

* ↑ https://tasmania.com/points-of-interest/maria-island/

## Kanpo estekak

* (Ingelesez):Parkearen webgune ofiziala.
* (Ingelesez):Informazio turistikoa eta bideoak.
* Datuak: Q940680
* Multimedia: Maria Island National Park / Q940680
# Maria Tudor (1496-1533)

Maria Tudor (Londres, 1496ko martxoaren 18a - Westhorpe, Suffolk, 1533ko ekainaren 25a) Frantziako erregina ezkontidea izan zen.
Henrike VII.a Ingalaterrakoa eta Elisabet Yorkekoaren alaba izan zen. 1514an, hemezortzi urte zituela, Luis XII.a Frantziakoarekin ezkondu zen. Luisek 52 urte zituen eta ezkondu eta hiru hilabetera hil zen.
1515eko martxoan isilpean ezkondu zen Charles Brandon, Suffolkeko 1. dukearekin. Lau alaba izan zituzten. Isilpeko ezkontza traizioa zen, ez baitzioten erregeari baimenik eskatu. Henrike VIII.ak, ordea, barkatu egin zion arrebari eta isuna besterik ez zuen ordaindu behar izan.
Bere anaia eta Katalina Aragoikoaren arteko ezkontza deuseztatzearen aurka agertu zen.

## Kanpo estekak

* Datuak: Q588852
* Multimedia: Mary Tudor, Queen of France / Q588852
# Maria Ubarretxena

Maria Ubarretxena Cid (Urretxu, Gipuzkoa, 1980ko urriaren 11) EAJ alderdiko politikaria eta enpresa-kudeatzailea da. Urretxun jaioa, Arrasaten bizi da 2006tik, eta Arrasateko alkatea izan zen 2015etik 2023ra arte. 2023tik aurrera Gipuzkoako Foru Aldundiko Bide Azpiegituretako diputatua izan zen. 2024ko ekainetik aurrera Eusko Jaurlaritzako Gobernantza, Administrazio Digital eta Autogobernu sailburua da Imanol Pradalesen gobernuan. Jaurlaritzaren bozeramailea ere bada.

## Formakuntza

Gizarte Zientziak eta Enpresa ikasketetan lizentziatua Deustuko Unibertsitateko Donostiako Campusean, esportazio kontuetan behar egin du. Kooperatibista da, baita haren senarra ere.

## Ibilbide profesionala

Lan-esperientzia profesional luzea du. 2002/2003 ikasturtean, ikasketen azken urtean zebilela, Legazpiko Bellota Herramientas enpresako Marketing eta Esportazio departamentuetan aritu zen. Hurrengo urtean Arrasateko Alejandro Altuna JMA enpresan esportazioetako departamentuan. Hurrengo hamar urteetan Antzuolako Goizper E, Kooperatibako bazkidea izan zen, esportazioetako departamentuan hor ere bai, non azken urtean departamenduko kudeatzailea (Export Area Manager) izan zen.
2013an Eusko Jaurlaritzako Enplegu eta Gizarte Politiketako Saileko Gizarte Ekonomiaren zuzendari izendatu zuten, han aritu zen 2015era arte, Arrasateko alkate bihurtu zen arte. Bi urte haietan Euskadiko Kooperatiben Goren Kontseiluko lehendakaria ere izan zen.

## Ibilbide politikoa

2011n hasi zen zinegotzi Arrasaten. 2015eko ekainaz geroztik Arrasateko alkatea da.

## Erreferentziak

* ↑ «Botoaren esanahia eta garrantzia» Goiena.eus (Noiz kontsultatua: 2020-03-09).
* ↑ «Maria Ubarretxena Arrasateko alkatea: “Memoria berreskuratu eta elkarbizitza hobetzeko balioko du akordioak”» Euskal Irrati Telebista (Noiz kontsultatua: 2020-03-09).
* ↑ «Sailburu berriak astearte honetan jabetuko dira karguaz» EITB 2024-06-23 (Noiz kontsultatua: 2024-06-23).
* ↑ «María Ubarretxena» www.eaj-pnv.eus (Euzkadi Buru Batzarra) 2016 (Noiz kontsultatua: 2020-03-09).
* 1 2 3 «Maria Ubarretxena Cid — Arrasateko Udala» www.arrasate.eus (Noiz kontsultatua: 2022-10-12).
* ↑ Ubarrechena Cid, Maria. Sektore publikoaren kargudunak · María Ubarrechena Cid. Irekia - Eusko Jaurlaritza.
* ↑ Maria Ubarretxenak udal-hauteskundeak irabazi ditu Arrasaten – OVES-GEEB. (Noiz kontsultatua: 2022-10-12).

## Kanpo estekak

* Datuak: Q87412620
* Multimedia: Maria Ubarretxena / Q87412620
# Megara (mitologia)

    Artikulu hau pertsonaia mitologikoari buruzkoa da; greziar hiria gaitzat duena beste hau da: «Megara»
Greziar mitologian, Megara (antzinako grezieraz: Μεγάρα) Heraklesen lehen emaztea izan zen.

## Historia

Elezaharraren arabera, Megara Tebasko Kreonte erregearen alaba zen. Orkomenoko Ergino erregeak urtean tebastarrek, bake ofrenda bezala eman beharreko 100 behiko zerga ezarri zuen, Tebasko biztanle ugari hil ondoren. Tebas eta Orkomenoren arteko gudu batean zehar, Heraklesek bere eskuekin garaitu zuen Ergino, eta, sari bezala, Megara jaso zuen, honekin hiru seme izan zituelarik: Terimako, Kreontiades eta Deikoonte. Heraklesek bere semeekin batera hil zuen Herak behin-behineko eroaldi bat eragin ondoren, honen ondorioz, bere errua garbitu eta hamabi proba ospetsuak egin behar izan zituelarik. Istorioaren beste bertsio bat ere badagoen arren, non Megara Heraklesen iloba zen Yolaori eman zitzaion, heroia Teften lakura joan zenean hegazti krudelek deitua. Ez da Megerarekin nahastu behar, greziar mitologiako hiru Erinietako bat dena, zigor eta mendekuaren infernuko jainkosak. Hegaztiek Teften lakutik Euristeo bere emazte ederraren altzoan eserita zegoen tokira, guztietan lehena, Joron, joateko esan zioten. Teftenetik kanpora zegoen basotxo batean zeuden, non berak ezik beste inork ezigo zituen ikusi, hegazti krudelek emandako bere boterearekin, nortzuk, pribilegio hori honek Euristeo, Joron eta Herakles hil zitzan eman zioten.

## Kanpo estekak

* Datuak: Q929768
* Multimedia: Megara (mythology) / Q929768
# Megara

    Artikulu hau antzinateko hiriari buruzkoa da; pertsonaia mitologikoa gaitzat duena beste hau da: «Megara (mitologia)»
Megara (grezieraz: Μέγαρα) Greziako hiria da, Atikako periferian kokatua, Saroniko golkoan, Salamina uhartearen parean. Uhartea antzina Megararena izan zena, Atenasek hartua izan aurretik.
2011n Nea Peramos antzinako udalerria Megararekin batu zuten.

## Historia

Kariarrek sortua, Megara Atikako lau barrutietako bat zen, Pandion II.a errege mitikoaren lau semeei zegozkienak, horietatik Megara gobernatzen zuena Niso zelarik. Garai historikoetan, Megarako kolonoek K.a. 667an Bizantzio sortu zuten, baita Kaltzedon eta, Sizilian, Megara Hyblaea ere, Sirakusatik iparraldera zegoen polis txiki bat.
Oparotasun komertzial eta kultural handia izan zuen K.a. VIII. mendea eta K.a. VII. mendearen artean, eta Atenas eta Korintoren parean egon zen. Peloponesoko gerraren garaian Megara Espartaren aliatuetako bat zen. Gerraren ondoren gainbehera hasi zen. Gaur egun Megara Atenasen auzo bat da, eta bertan 30.000 pertsona bizi dira.
Megara Geraneies eta Kerata mendien arteko lautada batean zegoen, Karia (Καρία) eta Alkatoe (Ἀλκαθόη) deituriko muino bikoitz baten oinean. Handik ez oso urruti portua zuen, Nisea deiturikoa (Nisaea, Νίσαια edo Νισαία) portu honekin harresien bidez lotuta zegoelarik.
Elezahar baten arabera, Foroneoren seme bat zen Karrek sortu zuen; 12 belaunaldi beranduago, Egiptotik bertara Lelex iritsi zen, lelegeen heroi eponimoa, bere oinordekoa bere seme Kleson izan zelarik, eta ondoren Pilas eta Esziron, Atenasko errege zen Pandionen alabarekin ezkondu zena. Nisok, Pandionen semea zenak, Eszironu lehiatu zion Megararen jabetza, eta lehia honetan epaile zen Eakok Atenasi eman zion. Nisoren oinordekoa Megareo izan zen, itsasoetako jainkoa zen Poseidonen semea, Niso eta Abrotaren alaba zen Ifinoerekin ezkondu zena. Megareoren oinordekoa bere seme Alkatoo izan zen.

## Herriak eta herrixkak

* Agía Triás
* Aigeiroúses
* Alepochori
* Kineta
* Koumíntri
* Lákka Kalogírou
* Meli
* Mégara
* Moní Agíou Ierothéou
* Moní Agíou Ioánnou Prodrómou
* Moní Panachrántou
* Pacháki Puto
* Páchi
* Stíkas
* Vlycháda
* Lîchymaniõ

## Demografia

| Urtea | Hiria | Udalerria |
| 1971 | 17.584 | - |
| 1981 | 20.814 | 21.245 |
| 1991 | 20.403 | 25.061 |
| 2001 | 23.032 | 28.195 |

## Erreferentziak

* ↑ Euskaltzaindia. 147. araua: Antzinateko hirien euskarazko izenak. .

## Kanpo estekak

* Datuak: Q184864
* Multimedia: Megara / Q184864
# Mead (Nebraska)

Mead Nebraskako herri bat da. Saunders konderrian kokatua dago. 2010ean 569 biztanle zituen, 1,58 kilometro koadrotan banatuta.

## Ikus, gainera

* Saunders konderria

## Kanpo estekak

* Datuak: Q2662726
* Multimedia: Mead, Nebraska / Q2662726
# Mea (Trebiñu)

Mea Trebiñuko Konderriko herria da. 2007ko urtarrilaren 1eko erroldaren arabera, auzoak 2 biztanle ditu.

## Demografia eta biztanleria

Meako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 1 | 3 | 3 | 3 | 3 | 3 | 2 | 2 |

## Garraio

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 17 | Armentia T. Trebiñu | Billa Tobera • Tobera • Santurde • Mijancas • Ozana • Araiko • Grandival • Burgeta • Pangua • San Esteban • Morgas • Bustu • Ozilla-Ladrera • Zurbitu • Golernio • Mea • Doroñu • Arrieta • Askartza • Kutxu • Añastro • Uralde • Moskator • Dordoniz • Franku • Armentia | Armentia T. Trebiñu |

## Erreferentzia

* ↑ Euskaltzaindiaren Onomastika Batzordea. (2002-07-04). Barrendegien izendegiak. Gasteiz, 87 or. (Noiz kontsultatua: 2023-11-12).
* ↑ EODA, Mea

## Kanpo estekak

* Datuak: Q12263310
# Mea Shearim

Mea Shearim (hebraieraz: (hebreeraz: מאה שערים‎ "Ehun ate"), baita Me'a She'arim, (yidis hizkuntzaz: Meye Shorim) ere, Jerusalemgo iparraldean dagoen auzoa da. Hiriko zaharrenetariko bat da. Oso ezaguna da judu ultraortodoxoak soilik bizi diren eremua delako. Hainbat idazkunek auzo horretan modu «lotsagabean» jantzita ez sartzeko gonbita egiten diete emakume bisitariei.

## Historia

Auzoa XIX. mendean eraiki zen, Jerusalemgo alde historikoko bizimodua deserosoegia baitzen. Hamar bat lagunentzako bi logelako etxe txikiz osatua zegoen, bata bestearen ondoan eraikiak, harresi natural bat osatuz; eskolak alde zaharrean zeuden bitartean.
1948ko arabiar-israeldar gerrak Mea Shearim Israelen esku utzi zuen; hiriko alde zaharra jordaniarren mende geratu zen, ordea. Israelgo Estatua sortu zenean, Mea Shearim eta bere helburu partikularrak kontuan hartu ziren: edozein judu erlijiosok Israelera itzultzeko zuen eskubide nagusia, gizarte moderno eta zibilarekin nahastu beharrik gabe, errespetatu egin zen, «itzulerarako eskubidea» ortodoxoei zein laikoei aplikatzen baitzitzaien.
Soldadutza ez zitzaien inoiz inposatu, Israelgo armadak arrazoi erlijiosoak onartu zituenez, inor arma bat hartzera ez behartzeko. "Ordezko laguntzarako zerbitzu nazionala" delakoa ere ez zitzaien ezarri, haien bizimoduak yeshiva batean ikastera behartzen bazituen. Auzoan, yidisa da gehien hitz egiten den hizkuntza.

## Erreferentziak

* ↑ https://web.archive.org/web/20110824054537/http://hebreosnet.blogcindario.com/2006/04/00048-mea-shearim-una-vecindad-de-la-edad-media-en-el-jerusalen-de-hoy.html
* ↑ https://www.vozpopuli.com/espana/Mea-Shearim-barrio-puertas-Jerusalen_0_1089191489.html

## Kanpo estekak

* Datuak: Q1025293
* Multimedia: Mea Shearim / Q1025293
# Meabe

Meabe Markina-Xemein udalerriko auzoetariko bat da. 2007ko urtarrilaren 1eko erroldaren arabera, auzoak 60 biztanle ditu. Meabeko baserri batzuen izenak: Onaindi, Antxontxu, Etxe zuri, Patrokua...

## Demografia eta biztanleria

Meabeko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 66 | 63 | 63 | 67 | 64 | 63 | 57 | 60 |

## Argazkiak

* San Damian eta San Kosme ermita

## Ikus, gainera

* Markina-Xemein

## Kanpo estekak

* Datuak: Q12263301
# Mead (Wisconsin)

Mead Ameriketako Estatu Batuetako inkorporatutako herri bat da. Clark konderrian kokatuta dago, Wisconsin estatuan. 357 biztanle ditu, 35,7 kilometro koadroko azaleran banatuta.

## Ikus, gainera

* Clark konderrian

## Kanpo estekak

* Datuak: Q1886002
# Meacham udalerria, Marion konderria

Meacham udalerria Ameriketako Estatu Batuetako Illinois estatuko udalerri bat da, Marion konderrian. Azken zentsuaren arabera 321 biztanle zituen, 36.66 milia karratu (94.9 km$^2$) eremuan.

## Ekonomia

2020ko zentsuaren arabera, Meacham udalerrian 59 etxebizitza zeuden. Per capita diru-sarrerak 29.961 estatubatuar dolar ziren.

## Kanpo estekak

* Datuak: Q7999601
# Mead (Colorado)

Mead Coloradoko herri bat da. Weld konderrian kokatua dago. 2010ean 3.405 biztanle zituen, 27,9996 kilometro koadrotan banatuta.

## Ikus, gainera

* Weld konderria

## Kanpo estekak

* Datuak: Q2272376
* Multimedia: Mead, Colorado / Q2272376
# Mead (Oklahoma)

Mead Oklahomako herri bat da. Bryan konderrian kokatua dago. 2010ean 122 biztanle zituen, 0,3 kilometro koadrotan banatuta.

## Ikus, gainera

* Bryan konderria

## Kanpo estekak

* Datuak: Q1975376
# Mea culpa (telebista-saioa)

Mea Culpa Txileko telesaila da, Carlos Pintok sortua eta 1993an estreinatua.

## Erreferentziak

* ↑ www.soychile.cl (Noiz kontsultatua: 2020-07-21).

## Kanpo estekak

* Datuak: Q6008132
# Mead Valley (Kalifornia)

Mead Valley Ameriketako Estatu Batuetako erroldak esleitutako leku bat da. Riverside konderrian dago, Kalifornia estatuan. 19.819 biztanle ditu, 49,424981 kilometro koadroko azaleran banatuta.

## Ikus, gainera

* Riverside konderria

## Kanpo estekak

* Datuak: Q6008143
# Martigny-Combe

Martigny-Combe Suitzako udalerria da. Valais kantonamenduan dago, Martigny barrutia barrutian. 2014an 2,314 biztanle zituen 37,7 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68871
* Multimedia: Martigny-Combe / Q68871
Martigny
# Martigny barrutia

Martigny barrutia Valais kantonamenduan dagoen Suitzako barrutia da. Bere hiriburua Martigny da. 263.5 kilometro koadroko azalera du eta 45167 biztanle.

## Mugakideak

Script error: The function "formatStatements" does not exist.

## Udalerriak

Bovernier Charrat Fully Isérables Leytron Martigny Martigny-Combe Riddes Saillon Saxon Trient $^{(en)}$

## Kanpo estekak

* Datuak: Q656949
* Multimedia: Martigny District / Q656949
# Martigny-Courpierre

Martigny-Courpierre Frantziako udalerri bat da Aisne departamenduan dagoena, Frantzia Garaia eskualdean. 2013an 124 biztanle zituen.

## Demografia
### Biztanleria

2007an udalerrian erroldatutako biztanleak 112 ziren. Familiak 48 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 20 seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 56 etxebizitza zeuden, 47 familiaren etxebizitza nagusia ziren, 5 bigarren erresidentzia ziren eta 5 hutsik zeuden. 53 etxeak ziren eta 4 apartamentuak ziren. 47 etxebizitza nagusietatik 37 bere jabearen bizilekua ziren, 7 alokairuan okupaturik zeuden eta 3 doan lagata zeuden; 2 etxek bi gela zituzten, 9 etxek hiru zituzten, 9 etxek lau zituzten eta 27 etxek bost zituzten. 33 etxek euren parking plaza propioa zuten azpian. 20 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Martigny-Courpierre udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 8 |
| 4 | 75-79 | 0 |
| 4 | 70-74 | 4 |
| 4 | 65-69 | 0 |
| 0 | 60-64 | 0 |
| 4 | 55-59 | 0 |
| 8 | 50-54 | 4 |
| 8 | 45-49 | 4 |
| 8 | 40-44 | 16 |
| 4 | 35-39 | 0 |
| 0 | 30-34 | 4 |
| 4 | 25-29 | 0 |
| 4 | 20-24 | 0 |
| 12 | 15-19 | 4 |
| 16 | 10-14 | 0 |
| 12 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 74 ziren, horien artean 57 aktiboak ziren eta 17 inaktiboak ziren. 57 pertsona aktiboetatik 54 lanean zeuden (30 gizon eta 24 emakume) eta 3 langabezian zeuden (3 emakume eta 3 emakume). 17 pertsona inaktiboetatik 4 erretiraturik zeuden, 5 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 ibilgailuen saltze eta konpontze enpresa zen, 1 ostalaritza eta jatetxe enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra jatetxe zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q870798
* Multimedia: Martigny-Courpierre / Q870798